روح

روح اتا فرهنگی و مذهبی باور هسته. ونه ریشه میّن نی‌یه دقیقاً کجه جه بمو و کمین مردمون وه ره اولین بار طرح هاکردنه ولی دنیا دله خله تنک بیه و اکثر قدیم مردمون اتی روح جه اعتقاد داشتنه.

شمنیسم دله روح اتا مرکزی تعریف بی‌یه که ویشته باورون ونه په تعریف بینه. فلسفه دله روح بی‌یه که تسئوس کشتی مسئله ره تونسته جواب هاده و غیرمادی مسائل ره حل هاکنه. دین و مذهب هم روح جه خله وابسته بی‌یه تا قیامت و بمرده‌په اتفاقون ره روح جه نسبت هادن. طبابت دله هم قلب ره روح منزل دونستنه و احساسات ره ونجه نسبت دانه؛ مثل خشی یا نارحتی ره گتنه ونه روح شاد بیه یا نارحت بیه. همین‌سه پیش از روان‌شناسی بئه، گردِ «روانی» مسائل ره «روحی» گتنه.

إسای علم و خصوصاً پزشکی، روح جه باور ندارنه. تکامل دله هر جزئی که بدن دارنه، کم‌کم تکمیل بیه و دیگه جاندارون دله هم مشاهده وونه، ولی روح هیچ‌کجه دنی‌یه و وه ره هم نوونه ات‌دقسی جاندارون تن إضافه هاکرد بون. احساسات دومبی مغز جه إنه و حتا إسا وه ره ام آر آی و— جه تونه عکس بیرن و إندا بزنن. منتها روحِ باور حلا وجود دارنه و مردم ویشته هنتا ونجه باور دارنه.

 منابع 
 روح و فرگشت

رج:بدن
رج:فرهنگ